এবি ডি ভিলিয়ার্স
আব্রাহাম বেঞ্জামিন ডি ভিলিয়ার্স (; জন্ম: ১৭ ফেব্রুয়ারি, ১৯৮৪) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকা জাতীয় ক্রিকেট দলের একজন খেলোয়াড়। সংক্ষেপে তিনি এবি ডাকনামে দলীয় খেলোয়াড়দের কাছে পরিচিত। একদিনের আন্তর্জাতিক ক্রিকেটে দক্ষিণ আফ্রিকা দলের বর্তমান দলপতি। এছাড়া, টুয়েন্টি২০ দক্ষিণ আফ্রিকা দলেরও অধিনায়ক ছিলেন। ২০১১ সালের বিশ্বকাপ ক্রিকেটের পর তিনি গ্রেইম স্মিথের কাছ থেকে দলের দায়িত্বভার গ্রহণ করেন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলেও নিয়মিত অংশ নিচ্ছেন এবি ডি ভিলিয়ার্স।
বিল অ্যালে
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৬২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। অনেক ব্যক্তিই তাঁর প্রকৃত বয়স নিয়ে সন্দেহ প্রকাশ করতো। ১৯৬২ সালে বর্ষসেরা পুরস্কার প্রদানের প্রাক্কালে ডেনিস কম্পটন মন্তব্য করেন যে, ‘লেখা রয়েছে যে, আপনার বয়স মাত্র ৪৩ বছর। যদি আপনার বয়স ৪৩ হয়, তাহলেতো আমি এখনো তোয়ালে পরিহিত শিশুমাত্র।’ ৫ বছর পূর্বেই ১৯৫৭ সালে কম্পটন খেলোয়াড়ী জীবন থেকে অবসর নেন ও একই বছরে বিল অ্যালে ইংরেজ প্রথম-শ্রেণীর ক্রিকেটে যাত্রা শুরু করেন।